 Štefanova ulica 2, 1501 Ljubljana T: 01 428 40 00

 E: gp.mnz@gov.si

 www.gov.si

|  |
| --- |
| Številka: 007-298/2024/27 |
| Ljubljana, 15. 11. 2024 |
| EVA  |
| Generalni sekretariat Vlade Republike Slovenijegp.gs@gov.si |
| **ZADEVA: Sklenitev Kolektivne pogodbe za dejavnost javni red in varnost – predlog za obravnavo** |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05-uradno prečiščeno besedilo, 109/08, 38/10 – ZUKN, 8/12, 21/13, 47/13 - ZDU-1G, 65/14, 55/17 in 163/22) in drugega odstavka 2. člena Zakona o kolektivnih pogodbah (Uradni list RS, št. 43/06 in 45/08 – ZArbit) je Vlada Republike Slovenije na ..... seji dne ...... pod točko ...... sprejela naslednjiS K L E P1. Vlada Republike Slovenije sklene Kolektivno pogodbo za dejavnost javni red in varnost.

 1. Vlada Republike Slovenije pooblašča mag. Franca Propsa, ministra za javno upravo, Klemna Boštjančiča, ministra za finance in Boštjana Poklukarja, ministra za notranje zadeve, za podpis kolektivne pogodbe iz prejšnje točke.

Barbara Kolenko Helblgeneralna sekretarkaPoslati:* Ministrstvo za javno upravo
* Ministrstvo za finance
* Ministrstvo za notranje zadeve
* Generalni sekretariat Vlade RS

Priloga:* Kolektivna pogodba za dejavnost javni red in varnost
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| Helga Dobrin, državna sekretarka, Ministrstvo za notranje zadeveTina Heferle, državna sekretarka, Ministrstvo za notranje zadeveMarko Rešetič, namestnik generalnega sekretarja, Ministrstvo za notranje zadeve, SekretariatRobert Kos, direktor Urada za organizacijo in kadre, Ministrstvo za notranje zadeve, Sekretariat |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
|  |
| **4. Predstavniki vlade, ki bodo sodelovali pri delu državnega zbora:** |
|  |
| 5. Kratek povzetek gradiva: |
| Vlada Republike Slovenije (v nadaljnjem besedilu: vlada) se je v 7. točki Postopkovnika o aktivnostih za zaključek pogajanj o prenovi plačnega sistema javnega sektorja in odpravi nesorazmerij v osnovnih plačah z dne 25. september 2024 zavezala da bo v roku 15 dni od podpisa omenjenega postopkovnika pričela pogajanja z reprezentativnimi sindikati v policiji za sklenitev panožne kolektivne pogodbe za dejavnost javnega reda in varnosti. V skladu z drugim odstavkom 2. člena Zakona o kolektivnih pogodbah (Uradni list RS, št. 43/06 in 45/08 – ZArbit) sklepa kolektivne pogodbe za organe državne uprave vlada ali ministrstvo, ki ga pooblasti, oziroma drug z zakonom pooblaščen organ kot stranka na strani delodajalca. Za izpolnitev zavez iz zgoraj navedenega postopkovnika, je vlada s sklepom št. 10100-23/2024/2 z dne 10. 10. 2024 za pogajanja za sklenitev Kolektivne pogodbe za dejavnost javnega reda in varnostipooblastila vladno pogajalsko skupino, ki jo je vodila Helga Dobrin, državna sekretarka v Ministrstvu za notranje zadeve, s sklepom št. 10100-22/2024/2 z dne 10. 10. 2024 pa je sprejela izhodišča za pogajanja z reprezentativnima sindikatoma v Policiji za sklenitev te kolektivne pogodbe.Vladna pogajalska skupina se je s predstavniki sindikatov sestala štirikrat. V pogajanjih so bile s sindikalno stranjo usklajene splošne določbe pogodbe, ki urejajo namen, opredeljujejo temeljne pojme in veljavnost kolektivne pogodbe. Usklajen je bil tudi obligacijski del pogodbe, v pogodbo se prenesejo tudi nekatere določbe iz normativnega dela Kolektivne pogodbe za policiste. Tarifni del pogodbe ima zaenkrat samo eno določbo, s katero se določi, da se s pogodbo določajo (oziroma se bodo določili, ko bo to dokončno dogovorjeno) plačni razredi delovnih mest v plačnih podskupinah C3, C8 in C9.Ker se zaradi kratkih rokov ni bilo možno pravočasno dogovoriti o sklenitvi pogodbe, s katero se bi celovito uredilo uveljavljanje pravic in obveznosti iz delovnih razmerij policistov in drugih uslužbencev Policije ter splošne pogoje za delovanje sindikata pri delodajalcu, sta se pogodbeni strani dogovorili, da se s pogajanji za sklenitev aneksa k tej pogodbi, s katerim se dopolni ali spremeni normativni in tarifni del kolektivne pogodbe, nadaljuje.Do sklenitve aneksa, s katerim se uredi tarifni del te kolektivne pogodbe, se za določitev plač v Policiji uporablja kolektivna pogodba, ki ureja plače uslužbencev Policije, torej Kolektivna pogodbe za državno upravo, uprave pravosodnih organov in uprave samoupravnih lokalnih skupnosti.V zaključku je bilo dogovorjeno še, da se v normativni del te kolektivne pogodbe smiselno prenesejo posamezne vsebine Kolektivne pogodbe za policiste (Uradni list RS, št. 41/12, 97/12, 41/14, 22/16, 71/23 in 27/24), pri čemer se ta lahko preoblikuje oziroma spremeni, če se bosta pogodbeni strani strinjali, da so te vsebine pomanjkljive ali neustrezne. V primeru soglasja vlade bo pogodba sklenjena z dnem podpisa obeh strani, veljati pa bo začela naslednji dan po objavi v Uradnem listu Republike Slovenije. Glede na vse navedeno vladna pogajalska skupina ocenjuje, da so bila pogajanja uspešna, saj dogovorjeno ne odstopa od izhodišč, ki jih je sprejela vlada in nima neposrednih finančnih posledic, zato predlaga, da vlada sklene Kolektivno pogodbo za dejavnost javni red in varnost in pooblasti mag. Franca Propsa, ministra za javno upravo, Klemna Boštjančiča, ministra za finance in Boštjana Poklukarja, ministra za notranje zadeve, za podpis pogodbe. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR: |
| . Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (–) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (–) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**
2. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:****II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:** |
| **7.b Predstavitev ocene finančnih posledic pod 40.000 EUR:** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo vsebuje osebne podatke. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| Boštjan Poklukarminister |

**Obrazložitev:**

Vlada Republike Slovenije (v nadaljnjem besedilu: vlada) se je v 7. točki Postopkovnika o aktivnostih za zaključek pogajanj o prenovi plačnega sistema javnega sektorja in odpravi nesorazmerij v osnovnih plačah z dne 25. september 2024 zavezala da bo v roku 15 dni od podpisa omenjenega postopkovnika pričela pogajanja z reprezentativnimi sindikati v policiji za sklenitev panožne kolektivne pogodbe za dejavnost javnega reda in varnosti.

V skladu z drugim odstavkom 2. člena Zakona o kolektivnih pogodbah (Uradni list RS, št. 43/06 in 45/08 – ZArbit) sklepa kolektivne pogodbe za organe državne uprave vlada ali ministrstvo, ki ga pooblasti, oziroma drug z zakonom pooblaščen organ kot stranka na strani delodajalca.

Za izpolnitev zavez iz zgoraj navedenega postopkovnika, je vlada s sklepom št. 10100-23/2024/2 z dne 10. 10. 2024 za pogajanja za sklenitev Kolektivne pogodbe za dejavnost javnega reda in varnosti (v nadaljnjem besedilu: pogodba), pooblastila vladno pogajalsko skupino, ki jo je vodila Helga Dobrin, državna sekretarka v Ministrstvu za notranje zadeve, s sklepom št. 10100-22/2024/2 z dne 10. 10. 2024 pa je sprejela izhodišča za pogajanja z reprezentativnima sindikatoma v Policiji za sklenitev te kolektivne pogodbe.

Izhodišča za pogajanja z reprezentativnima sindikatoma v Policiji za sklenitev pogodbe so bila:

1. Kolektivna pogodba za dejavnost javnega reda in varnosti (v nadaljnjem besedilu: kolektivna pogodba) velja za javne uslužbence Policije.
2. Kolektivna pogodba omogoča vzpostavitev kariernega sistema v Policiji in vključuje tudi novo strukturo delovnih mest ter po potrebi tudi nova delovna mesta, ki se jih ustrezno uvrsti v strukturo (karierna lestvica).
3. S kolektivno pogodbo se celovito uredi institut izmenskega dela v Policiji.
4. V kolektivno pogodbo se prenese vsebina Kolektivne pogodbe za policiste (Uradni list RS, št. 41/12, 97/12, 41/14, 22/16, 71/23 in 27/24; v nadaljnjem besedilu KPP). Dogovorjeni instituti v Kolektivni pogodbi za policiste praviloma niso predmet pogajanj, razen tistih, pri katerih se ugotavlja, da so pomanjkljivi ali neustrezni.
5. Kolektivna pogodba upošteva dogovore iz Postopkovnika o aktivnostih za zaključek pogajanj o prenovi plačnega sistema javnega sektorja in odpravi nesorazmerij v osnovnih plačah z dne 25. 9. 2024.
6. Kolektivna pogodba upošteva generalne dogovore v okviru pogajanj za prenovo plačnega sistema javnega sektorja in ureditev v novem Zakonu o skupnih temeljih plačnega sistema javnega sektorja.
7. Kolektivna pogodba ustrezno upošteva tudi vsebine iz že sklenjenih dogovorov s policijskima sindikatoma, ki se še izvajajo (npr. izplačevanje povečanega obsega dela).
8. Iz Kolektivne pogodbe za državno upravo, uprave pravosodnih organov in uprave samoupravnih lokalnih skupnosti – tarifni del (Uradni list RS, št. 60/08, 106/15, 51/16, 46/17, 58/17 – popr., 80/18 in 136/22) se prenesejo obstoječa delovna mesta in njihove uvrstitve, ki sodijo v dejavnost javnega reda in varnosti.
9. Glede predlogov, ki bi pomenili finančne posledice, mora pogajalska skupina pridobiti soglasje vlade.

Vladna pogajalska skupina se je s predstavniki sindikatov sestala štirikrat. V pogajanjih so bile s sindikalno stranjo usklajene splošne določbe pogodbe, ki urejajo namen, opredeljujejo temeljne pojme in veljavnost kolektivne pogodbe.

Pogodba ureja uveljavljanje pravic in obveznosti iz delovnih razmerij policistov in drugih uslužbencev Policije ter splošne pogoje za delovanje sindikata pri delodajalcu, sklepa pa se za obdobje 5 let. S takšnim dogovorom se v celoti sledi 1. točki izhodišč vlade za pogajanja.

Usklajen je bil tudi obligacijski del pogodbe, ki ureja izvedbeno dolžnost, postopek sprememb in dopolnitev pogodbe, postopek za sklenitev nove pogodbe, način reševanja nesoglasij oziroma sporov, arbitražni postopek, komisijo za razlago pogodbe, postopek za podaljšanje pogodbe ter način prenehanja veljavnosti pogodbe. Gre za splošne določbe, ki so sestavni del vseh kolektivnih pogodb in ne odstopajo bistveno od trenutne ureditve v KPP.

V skladu s 4. točko izhodišč, se v pogodbo prenese tudi nekaj določb iz normativnega dela KPP, in sicer določbe, ki urejajo delovni čas v Policiji, obveščanje o poteku pogodbe o zaposlitvi za določen čas, nezgodno zavarovanje ter medsebojno obveščanje in skupno posvetovanje o varstvu in zdravju pri delu. S tem se vse naveden pravice, ki so se v skladu nanašale zgolj na policiste, širijo tudi na druge uslužbence Policije, vendar pa to v praksi ne predstavlja nobenih dodatnih finančnih posledic.

Določbe glede delovnega časa v policiji so prepis 15.a člena KPP in v praksi praviloma ne bodo imele nobenih posledic, saj se vse navedene oblike dela, ki se lahko nanašajo tudi na druge uslužbence Policije, v skladu z veljavnimi predpisi že sedaj štejejo v delovni čas. Obveščanje o poteku pogodbe za določen čas v praksi ne bo predstavljalo večjih dodatnih obveznosti delodajalca. Nezgodno zavarovanje je za policiste je za policiste urejeno v 22. členu KPP, določba 83. člena Zakona o organiziranosti in delu v policiji (Uradni list RS, št. 15/13, 11/14, 86/15, 77/16, 77/17, 36/19, 66/19 – ZDZ, 200/20, 172/21, 105/22 – ZZNŠPP in 141/22) pa je to pravico razširila tudi na vse druge uslužbence policije, ki opravljajo operativno ali drugo nevarno delo. Glede na to, da ima Ministrstvo za notranje zadeve, Policija z zavarovalnico že sklenjeno ustrezno pogodbo, v katero so vključeni tudi drugi uslužbenci Policije, dodatnih finančnih posledic ne bo. Medsebojno obveščanje in skupno posvetovanje o varstvu in zdravju pri delu se je v praksi izvajalo že do sedaj, saj ministrstvo k temu poleg KPP zavezujejo tudi predpisi o varnosti in zdravju pri delu.

Tarifni del pogodbe ima zaenkrat samo eno določbo, s katero se določi, da se s pogodbo uvrščajo v plačne razrede (oziroma bodo uvrščena, ko bo to dokončno dogovorjeno) delovna mesta v plačnih podskupinah C3, C8 in C9. Določba nima finančnih posledic.

Ker se zaradi kratkih rokov ni bilo možno pravočasno dogovoriti o sklenitvi pogodbe, s katero se bi celovito uredilo uveljavljanje pravic in obveznosti iz delovnih razmerij policistov in drugih uslužbencev Policije ter splošne pogoje za delovanje sindikata pri delodajalcu, sta se pogodbeni strani dogovorili, da se po objavi pogodbe v Uradnem listu Republike Slovenije, nadaljuje s pogajanji za sklenitev aneksa k tej pogodbi, s katerim se dopolni ali spremeni normativni in tarifni del kolektivne pogodbe.

Pogodbeni strani sta se v zvezi z nadaljevanjem pogajanj o tarifnem delu pogodbe v prehodnih in končnih določbah dogovorili, da se v tarifnem delu določi plačne razrede za vsa delovna mesta, ki so trenutno sistemizirana v policiji in so v prilogi 1: Izpis sistemiziranih delovnih mest (v nadaljevanju: priloga 1), ki je priloga tej kolektivni pogodbi.

Do sklenitve aneksa, s katerim se lahko delovna mesta iz priloge 1 določi drugače oziroma po potrebi določi tudi nova delovna mesta, ki se jih ustrezno uvrsti v strukturo (karierna lestvica) in ureditve tarifnega dela strokovno tehničnih delovnih mest, se uporablja kolektivna pogodba, ki ureja plače uslužbencev policije, torej Kolektivna pogodbe za državno upravo, uprave pravosodnih organov in uprave samoupravnih lokalnih skupnosti.

V zaključku je bilo dogovorjeno še, da se v normativni del te kolektivne pogodbe smiselno prenesejo posamezne vsebine Kolektivne pogodbe za policiste (Uradni list RS, št. 41/12, 97/12, 41/14, 22/16, 71/23 in 27/24), pri čemer se ta lahko preoblikuje oziroma spremeni, če se bosta pogodbeni strani strinjali, da so te vsebine pomanjkljive ali neustrezne.

Pogodba bo sklenjena z dnem podpisa obeh strani, veljati pa bo začela naslednji dan po objavi v Uradnem listu Republike Slovenije.

Glede na navedeno vladna pogajalska skupina ocenjuje, da so bila pogajanja uspešna, saj dogovorjeno ne odstopa od izhodišč, ki jih je sprejela vlada, zato predlaga, da vlada sklene Kolektivno pogodbo za dejavnost javni red in varnost in pooblasti mag. Franca Propsa, ministra za javno upravo, Klemna Boštjančiča, ministra za finance in Boštjana Poklukarja, ministra za notranje zadeve, za podpis pogodbe.

**Priloga**

Na podlagi določb Zakona o kolektivnih pogodbah (Uradni list RS, št. 43/06 in 45/08 – ZArbit) in Zakona o skupnih temeljih sistema plač v javnem sektorju (Uradni list RS, št. 95/24) sklenejo

1. Vlada Republike Slovenije, ki jo zastopajo mag. Franc Props, minister za javno upravo, Klemen Boštjančič, minister za finance in Boštjan Poklukar, minister za notranje zadeve, na strani delodajalca

ter

1. Policijski sindikat Slovenije, ki ga zastopata Rok Cvetko, predsednik in Sindikat policistov Slovenije, ki ga zastopa Adil Huselja, predsednik, na strani delojemalcev

**KOLEKTIVNO POGODBO ZA DEJAVNOST JAVNI RED IN VARNOST (KPDJRV)**

**SPLOŠNE DOLOČBE**

**1. člen**

**(namen kolektivne pogodbe)**

Ta kolektivna pogodba (v nadaljnjem besedilu: pogodba) ureja uveljavljanje pravic in obveznosti iz delovnih razmerij policistov in drugih uslužbencev Policije ter splošne pogoje za delovanje sindikata pri delodajalcu.

**2. člen**

**(pomen izrazov)**

Izrazi, uporabljeni v tej pogodbi, pomenijo:

1. Policisti so uniformirani ali neuniformirani uslužbenci Policije, ki opravljajo naloge policije in imajo pravico in dolžnost izvrševati policijska pooblastila (v nadaljnjem besedilu: policist);
2. drugi uslužbenci Policije so javni uslužbenci, ki v policiji izvajajo podporne in administrativne naloge;
3. družinski člani uslužbencev Policije so zakonec in zunajzakonski partner v skladu s predpisi o zakonski zvezi in zunajzakonski skupnosti (v nadaljnjem besedilu: zakonec) ter otroci ali posvojenci oziroma pastorki (v nadaljnjem besedilu: otroci) do polnoletnosti in otroci, ki jih policist preživlja oziroma jih mora preživljati;
4. policijska družina je zakonska ali zunajzakonska skupnost dveh odraslih oseb - policistov z najmanj enim mladoletnim otrokom.

**3. člen**

**(veljavnost kolektivne pogodbe)**

Ta kolektivna pogodba velja:

1. Krajevna veljavnost: za območje Republike Slovenije.
2. Stvarna veljavnost: za Policijo.
3. Osebna veljavnost: za uslužbence Policije.
4. Kolektivna pogodba velja tudi za učence, dijake in študente na obveznem praktičnem usposabljanju ter za volonterske pripravnike v Policiji, če je glede posameznih pravic v tej kolektivni pogodbi to izrecno določeno.
5. Za funkcionarje ta kolektivna pogodba ne velja.
6. Časovna veljavnost: kolektivna pogodba se sklene za obdobje 5 let.

**OBLIGACIJSKI DEL**

**4. člen**

**(pozitivna izvedbena dolžnost)**

Pogodbeni strani se zavezujeta pravilno izvajati in spoštovati določbe te kolektivne pogodbe.

**5. člen**

**(negativna izvedbena dolžnost)**

Pogodbeni strani sta dolžni opustiti vsako dejanje, ki bi nasprotovalo izvajanju te kolektivne pogodbe.

**6. člen**

**(spremembe in dopolnitve kolektivne pogodbe)**

(1) Vsaka pogodbena stran lahko kadar koli predlaga spremembe in dopolnitve veljavne kolektivne pogodbe.

(2) Pogodbena stran, ki želi spremembe in dopolnitve veljavne kolektivne pogodbe, posreduje nasprotni strani svoj obrazložen predlog s priporočenim pismom ali z elektronsko pošto, pri čemer elektronska pošiljka ni pogojena z elektronskim podpisom. Predlog pogodbeni strani delodajalca se posreduje ministrstvu, pristojnemu za notranje zadeve, predlog pogodbeni strani delojemalcev pa se posreduje na uradne naslove sindikatov podpisnikov.

(3) Nasprotna stran se mora do predloga opredeliti v 60 dneh po prejemu.

(4) Predlagatelj v roku 14 dni po preteku roka iz prejšnjega odstavka tega člena, skliče pogajanja.

(5) Šteje se, da pogajanja niso uspela, če druga stran pisno izjavi, da zavrača pogajanja ali se ne udeleži razpisanih pogajanj.

(6) V primeru, da druga stran predloga ne sprejme ali se do njega ne opredeli v 60 dneh ali se ne udeleži razpisanih pogajanj lahko pogodbena stran, ki je posredovala predlog za spremembe in dopolnitve, začne postopek arbitraže.

**7. člen**

**(pobuda za sklenitev nove kolektivne pogodbe)**

(1) Postopek za sklenitev nove kolektivne pogodbe se začne na pobudo katere koli pogodbene strani, ko ena stran predloži drugi strani predlog nove kolektivne pogodbe.

(2) Na pisno pobudo se mora nasprotna stran opredeliti v 60 dneh po prejemu pobude.

**8. člen**

**(pogajanja)**

(1) Pogajanja za sklenitev nove pogodbe oziroma spremembe in dopolnitve veljavne pogodbe se začnejo v roku 60 dni po tem, ko ena stran predloži drugi predlog nove pogodbe oziroma predlog sprememb in dopolnitev veljavne pogodbe.

(2) Šteje se, da pogajanja niso uspela, če druga stran pisno izjavi, da zavrača pogajanja, ali če ena od strani pisno izjavi, da odstopa od pogajanj.

**9. člen**

**(reševanje nesoglasij oziroma sporov)**

Spore med stranema te kolektivne pogodbe, in sicer tiste, ki so posledica različnih interesov strani (interesni spor) in kolektivne spore zaradi neizvrševanja te kolektivne pogodbe ali njene kršitve med stranema (spor o pravicah), katerih ni bilo mogoče rešiti z medsebojnimi pogajanji, lahko strani rešujeta z arbitražo v skladu z določili te kolektivne pogodbe.

**10. člen**

**(arbitražni postopek)**

(1) Postopek pred arbitražno komisijo lahko sproži vsaka pogodbena stran.

(2) Katera koli pogodbena stran lahko sproži postopek pred arbitražno komisijo tudi v primeru kršitve pravic zaposlenih ali kršitev določb te pogodbe. Postopek reševanja sporov v arbitražnem postopku v takem primeru ni obvezen.

(3) O vprašanjih, za katera predpisi ne določajo, da jih je potrebno obvezno urediti s kolektivno pogodbo, lahko ena stran te kolektivne pogodbe uvede arbitražni postopek zaradi ureditve vprašanja, za katerega obstaja njun medsebojni interes, da se uredi s to kolektivno pogodbo ali arbitražno odločbo, le s soglasjem druge strani te kolektivne pogodbe.

(4) Za odločanje o posamezni zadevi se imenuje arbitražna komisija. V arbitražno komisijo vsaka pogodbena stran imenuje po enega člana in njegovega namestnika, predsednika in njegovega namestnika pa določita pogodbeni strani sporazumno.

(5) Če arbitri niso imenovani v 30 dneh oziroma arbitraža ne odloči v roku 90 dni od uvedbe arbitražnega postopka, lahko vsaka stran sproži kolektivni spor pred pristojnim sodiščem.

(6) V postopku pred arbitražo se smiselno uporabljajo določbe, ki veljajo za kolektivne delovne spore po zakonu, ki ureja delovna in socialna sodišča.

(7) Arbitražna odločba se objavi v Uradnem listu Republike Slovenije.

 **11. člen**

**(komisija za razlago kolektivne pogodbe)**

(1)Pogodbeni strani sporazumno imenujeta petčlansko komisijo za razlago te kolektivne pogodbe, pri čemer vsaka stran imenuje po dva člana komisije, s soglasjem pa pogodbeni strani imenujeta predsednika komisije. Komisija se konstituira najpozneje v dveh mesecih po začetku veljavnosti te pogodbe.

(2) Komisija mora podpisnikom pogodbe odgovoriti v tridesetih dneh od prejema njihove zahteve.

(3) Razlage komisije so obvezen način uporabe določb te kolektivne pogodbe in se objavijo v Uradnem listu Republike Slovenije.

**12. člen**

**(podaljšanje pogodbe)**

Veljavnost te pogodbe se podaljša za nadaljnjih pet let, če nobena pogodbena stran te pogodbe s priporočenim pismom ne odpove v najmanj devetih mesecih pred iztekom veljavnosti pogodbe.

**13. člen**

**(prenehanje veljavnosti pogodbe)**

(1) Ta pogodba preneha veljati s sporazumom obeh pogodbenih strani, s potekom časa, za katerega je bila sklenjena, ali z odpovedjo, kot določa prejšnji člen te pogodbe.

(2) Sporazum iz prejšnjega odstavka se objavi v Uradnem listu Republike Slovenije.

**NORMATIVNI DEL**

**14. člen**

**(delovni čas v Policiji)**

V efektivni delovni čas se poleg časa, določenega s predpisi, ki urejajo delovni čas javnih uslužbencev, šteje tudi:

* čas, ko policist skladno z zakonom, ki ureja pooblastila policije, v svojem prostem času ukrepa in uporabi z zakonom določena pooblastila,
* čas, ko uslužbenec Policije sodeluje v strokovnih organih, komisijah in usposabljanjih, ki jih organizira ali na katera ga napoti delodajalec, ter čas, ko je policist v zvezi z opravljanjem delovnih nalog vabljen pred sodne in upravne organe ter gospodarske subjekte,
* čas napotitve na delo ob začetku dela in čas odprave z dela.

**15. člen**

**(obveščanje o poteku pogodbe o zaposlitvi za določen čas**)

Delodajalec mora uslužbenca Policije obvestiti o namenu podaljšanja ali nepodaljšanja pogodbe o zaposlitvi za določen čas najmanj tri mesece pred potekom pogodbe o zaposlitvi.

**16. člen**

**(nezgodno zavarovanje)**

Predstojnik uslužbence Policije, ki opravljajo operativno delo ali drugo nevarno delo, nezgodno zavaruje med opravljanjem dela za primer nesreče pri delu po ustrezni zavarovalni polici o kolektivnem nezgodnem zavarovanju za primer nesreče pri delu, katere posledica je smrt, trajna izguba splošne delovne zmožnosti ali izguba začasne delovne zmožnosti, ki vsebuje tudi primerno dnevno odškodnino.

**17. člen**

**(medsebojno obveščanje in skupno posvetovanje o varstvu in zdravju pri delu)**

(1) Za varnost in zdravje pri delu se uporabljajo splošni in posebni predpisi ter načela varnosti in zdravja pri delu.

(2) Delodajalec in delavski zaupnik za varnost in zdravje pri delu ter predstavniki reprezentativnih sindikatov v Policiji se morajo o vprašanjih varnosti in zdravja pri delu medsebojno obveščati, skupno posvetovati ter soodločati v skladu s splošnimi predpisi o varnosti in zdravju pri delu.

**TARIFNI DEL**

**18. člen**

**(plačna skupina in plačne podskupine)**

S to kolektivno pogodbo se uvrščajo v plačne razrede delovna mesta v plačnih podskupinah C3, C8 in C9, kot izhaja iz osebne veljavnosti te pogodbe.

**PREHODNE IN KONČNE DOLOČBE**

**19. člen**

Pogodbeni strani soglašata, da se naslednji dan po objavi te kolektivne pogodbe v Uradnem listu Republike Slovenije, nadaljuje s pogajanji za sklenitev aneksa k tej kolektivni pogodbi, s katerim se dopolni ali spremeni normativni in tarifni del kolektivne pogodbe.

**20. člen**

Pogodbeni strani soglašata, da se v tarifnem delu določi plačne razrede za vsa delovna mesta, ki so trenutno sistemizirana v policiji in so v prilogi 1: Izpis sistemiziranih delovnih mest (v nadaljevanju: priloga 1), ki je priloga tej kolektivni pogodbi.

Do sklenitve aneksa, s katerim se lahko delovna mesta iz priloge 1 določi drugače oziroma po potrebi določi tudi nova delovna mesta, ki se jih ustrezno uvrsti v strukturo (karierna lestvica) in ureditve tarifnega dela strokovno tehničnih delovnih mest, se uporablja kolektivna pogodba, ki ureja plače uslužbencev policije.

**21. člen**

Pogodbeni strani soglašata, da se v normativni del te kolektivne pogodbe smiselno prenesejo posamezne vsebine Kolektivne pogodbe za policiste (Uradni list RS, št. 41/12, 97/12, 41/14, 22/16, 71/23 in 27/24), pri čemer se ta lahko preoblikuje oziroma spremeni, če se bosta pogodbeni strani strinjali, da so te vsebine pomanjkljive ali neustrezne.

**22. člen**

Ta kolektivna pogodba je sklenjena z dnem podpisa obeh strani, veljati pa začne naslednji dan po objavi v Uradnem listu Republike Slovenije.

Št. 007-298/2024 Vlada Republike Slovenije:

Ljubljana, 15. 11. 2024

EVA 2024-1711-0018

 mag. Franc Props

 minister za javno upravo

 Klemen Boštjančič

 Minister za finance

Boštjan Poklukar

 Minister za notranje zadeve

 Policijski sindikat Slovenije:

 Rok Cvetko

 predsednik

 Sindikat policistov Slovenije:

Adil Huselja

 predsednik